Appraisal of corporate performance and total quality management upon critical infrastructure sustainable development
Authors: Καραγκούνη Αρίστη 
Published: December 2022

Ο σκοπός της εργασίας είναι να διερευνήσει το θέμα της βιώσιμης ανάπτυξης κρίσιμων υποδομών, όπου κυρίαρχο ερευνητικό ερώτημα αποτελεί η αξιολόγηση της εταιρικής απόδοσης και διοίκησης ολικής ποιότητας προς την επίτευξη στόχων βιώσιμης ανάπτυξης. Η μεθοδολογική ανάλυση περιλαμβάνει 2 κύρια στάδια: αρχικά η αξιολόγηση της εταιρικής απόδοσης, με έμφαση στην ποσοτική αποτίμησή της στις διαστάσεις (dimensions) της βιώσιμης ανάπτυξης των κρίσιμων υποδομών, την περιβαλλοντική βιωσιμότητα (environmental sustainability comprehensiveness), την τεχνολογική μετάβαση (technological efficiency transition) καθώς και τη συμβολή στην κοινωνικοοικονομική ανάπτυξη (contribution to socioeconomic development), και στη συνέχεια, η δημιουργία μιας πρωτότυπης μεθοδολογίας αξιολόγησης που θα βασίζεται σε πολυστοχικό σχεδιασμό και συνοδευτικό υπολογιστικό πρότυπο για την υποστήριξη αποφάσεων για τη διαμόρφωση αποτελεσματικών στρατηγικών στη βιώσιμη ανάπτυξη κρίσιμων υποδομών.Βασικός στόχος της εργασίας είναι η ανάπτυξη και εφαρμογή ενός πρωτότυπου μεθοδολογικού υπολογιστικού προτύπου, που θα αξιολογεί δυναμικά στο χρόνο (dynamic over time) την εταιρική απόδοση και διοίκηση ολικής ποιότητας στη βιώσιμη ανάπτυξη κρίσιμων υποδομών, λαμβάνοντας υπόψη τις βασικές διαστάσεις (dimensions) της βιώσιμης ανάπτυξης των κρίσιμων υποδομών, την περιβαλλοντική βιωσιμότητα (environmental sustainability comprehensiveness), την τεχνολογική μετάβαση (technological efficiency transition) καθώς και τη συμβολή στην κοινωνικοοικονομική ανάπτυξη (contribution to socioeconomic development). Στην εργασία αποδίδεται μια σύγχρονη και πρωτότυπη μεθοδολογία αξιολόγησης σε 2 κατευθύνσεις: (α) αναφορικά με την εξέλιξη της απόδοσης στο χρόνο και (β) σε σχέση με αντίστοιχες υποδομές και καλές πρακτικές. Τονίζεται ότι ιδιαίτερη σημασία έχει ο προσδιορισμός της έννοιας της εταιρικής απόδοσης, σε συνδυασμό με τις διαδικασίες στο πλαίσιο της διοίκησης ολικής ποιότητας, υιοθετώντας και οριοθετώντας στόχους στη βιώσιμη ανάπτυξη εταιριών, με πεδίο εφαρμογής – αριθμητικό υπόδειγμα σε εταιρίες διαχείρισης υποδομών μεταφορών. Κρίσιμο στοιχείο της ανάλυσης αποτελεί η δημιουργία ενός υπολογιστικού προτύπου (assessment modelling framework) στη βάση αξιολόγησης παραμέτρων/μεταβλητών, σε 3 διαστάσεων διανυσματική απεικόνιση της εταιρικής απόδοσης προσδιορίζοντας τις βασικές διαστάσεις (dimensions) της βιώσιμης ανάπτυξης σε εταιρίες διαχείρισης υποδομών και παγίων με έμφαση στις εταιρίες εφαρμογής που είναι οι εταιρίες διαχείρισης κρίσιμων υποδομών στην αγορά των μεταφορών και εφοδιαστικής αλυσίδας.Η παραμετροποίηση του ερευνητικού ερωτήματος και η ανάπτυξη ενός νέου καινοτόμου υπολογιστικού προτύπου αποδίδει τεκμηριωμένα συμπεράσματα, ικανά να την υποστήριξη των υπευθύνων λήψης αποφάσεων για την αξιολόγηση της εταιρικής απόδοσης και τη διαμόρφωση αποτελεσματικών στρατηγικών στη βιώσιμη ανάπτυξη κρίσιμων υποδομών. Ιδιαίτερο στοιχείο πρωτοτυπίας αποτελεί το πολυστοχικό υπολογιστικό πρότυπο, που βασίζεται στη θεωρία συμβολαίων (contract theory) για την ανάπτυξη παραδοχών, πλαισίου αξιολόγησης και ανάλυσης για τη διαμόρφωση αποτελεσματικών στρατηγικών στη βιώσιμη ανάπτυξη κρίσιμων υποδομών. Τα παραπάνω στοιχεία, τεκμηριώνουν την επιστημονική και ερευνητική πρωτοτυπία του πονήματος.